
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

160. Τροποποίηση διατάξεων του Β.Δ. 19/70 «Περί 
των ατομικών εγγράφων των Μονίμων Αξιωματι¬ 


κών» . 1 

161. Συνένωση των κοινοτήτων Κρηνίδων, Λυδίας, 
Πολυστύλου και Φιλίππων της Επαρχίας και του 
Νομού Καβάλας σε δήμο. 2 


162. Ένωση κοινότητας Καλυβακίων με το δήμο Παλαμά 
της Επαρχίας και του Νομού Καρδίτσας σε δήμο 3 

163. Ίδρυση Κοινοβιακής Γυναικείας Ιεράς Μονής με 
την επωνυμία «Ιερά Μονή Ζωοδόχου Πηγής Γό- 
λας Λακεδαίμονος» της Ιεράς Μητροπόλεως Μο- 


ναμβασίας και Σπάρτης . 4 

164. Ίδρυση Ενορίας του Ιερού Ενοριακού Ναού «Κοι¬ 

μήσεως της Θεοτόκου» στην περιοχή Γεωργικών 
του Δήμου Ν. Αλικαρνασσού Ηρακλείου, της Ιε¬ 
ράς Αρχιεπισκοπής Κρήτης. 5 

165. Μετατροπή κενής θέσης Ειδικού Διοικητικού - 

Τεχνικού Προσωπικού (Ε.Δ.Τ.Π.) του Τμήματος 
Γεωπονίας της Σχολής Γεωτεχνικών Επιστημών 
του Αριστοτελείου Πανεπιστημίου Θεσσαλονί¬ 
κης . 6 

166. Παράταση χρόνου παραχώρησης της Ιαματικής 

Πηγής Σουβάλας στην Κοινότητα Βαθέος Αιγί- 
νης . 7 


167. Ανάκληση του Π.Δ. 273/4.4.79 (ΦΕΚ 78/Α/79) 
Προεδρικού Διατάγματος περί παραχωρήσεως 
της εκμεταλλεύσεως της Ιαματικής Πηγής Στά¬ 
χτης Πδριαρη στην Κοινότητα Στρανώμης Ναυ- 
πακτίας και παραχώρηση της εν λόγω πηγής στο 
Δήμο Πυλλήνης Ναυπακτίας. 8 

ΑΠΟΦΑΣΕΙΣ 

Καταβολή τόκων στις υποχρεωτικές καταθέσεις των 
τραπεζών στην Τράπεζα της Ελλάδος. 9 

Μεταβολή του καθεστώτος που διέπει την υποχρέωση 
των εμπορικών τραπεζών για επενδύσεις σε έντοκα 
γραμμάτια του Δημοσίου, ομολογίες κρατικών δα¬ 
νείων οικονομικής αναπτύξεως και δημοσίων επιχει¬ 
ρήσεων .10 

Εφαρμογή από τα πιστωτικά ιδρύματα που λειτουργούν 
στην Ελλάδα της απόφ. 917/94 του Συμβουλίου 
Ασφαλείας του Οργανισμού Ηνωμένων Εθνών σχε¬ 
τικά με την επιβολή περαιτέρω κυρώσεων κατά της 
Αϊτής .11 


Εφαρμογή από τα πιστωτικά ιδρύματα που λειτουργούν 
στην Ελλάδα της απόφ. 864/93 του Συμβουλίου 
Ασφαλείας του Οργανισμού Ηνωμένων Εθνών σχε¬ 
τικά με την επιβολή κυρώσεων κατά της Οργάνωσης 

υΝΙΤΑ της Ανγκόλα .12 

Υπολογισμός στην υποχρέωση των τραπεζών για τη 
χρηματοδότηση της βιοτεχνίας και των χορηγήσεων 
εξ’ ιδίων διαθεσίμων .13 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στα Π.Δ. 130/1994 και 131/ 
1994 αρμοδιότητας Υπορυγείου ΠΕΧΩΔΕ .14 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 160 
Τροποποίηση διατάξεων του Β.Δ. 19/70 «Περί των ατομι¬ 
κών εγγράφων των Μονίμων Αξιωματικών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 16,17 και 18 του Ν.Δ. 178/69 «Περί Ιεραρ¬ 
χίας, Προαγωγών και Τοποθετήσεων των Μονίμων Αξιω¬ 
ματικών των Ενόπλων Δυνάμεων» (ΦΕΚ 71 Α'/69). 

β. Τη με αριθμό 4/17.3.94 γνωμάτευση του Συμβουλίου 
Αρχηγών Γενικών Επιτελείων. 

γ. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του κρατικού 
προϋπολογισμού. 

δ. Τη με αριθμό 174/1994 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εθνικής Αμυνας, αποφασίζουμε: 

Αρθρο 1 

1. Η παρ. 5 του άρθρου 6 του Β.Δ. 19/70, όπως τούτο 
αντικαταστάθηκε από το άρθρο 2 του Π.Δ. 456/76 και στη 
συνέχεια από το άρθρο 1 παρ. 3 του Π.Δ. 376/91 αντικα¬ 
θίσταται ως εξής, αριθμούμενη με τον αριθμό 3: 

«3. Ένορκη Διοικητική Εξέταση προκειμένου να διαπι¬ 
στωθεί αν δυσμενείς εγγραφές στις Εκθέσεις Ικανότητας 
ή Σημειώματα Αποδόσεως ή Εκθέσεις Πολεμικής Δρά- 
σεως, δεν έγιναν με αντικειμενική κρίση, αλλά από προ¬ 
σωπικούς λόγους ή από εσφαλμένη εκτίμηση, διατάσσε- 
ται στις παρακάτω περιπτώσεις: 

α. Αυτεπάγγελτα σύμφωνα με την παράγραφο 3 του άρ¬ 
θρου 5. 

β. Μετά από αναφορά δυσμενώς κριθέντος Αξιωματι¬ 
κού, εφ’ άπαξ υποβαλλόμενη για τη συγκεκριμένη δυ¬ 
σμενή κρίση εντός πέντε (5) ετών από της κοινοποιήσεως 
της δυσμενούς κρίσεως, εφόσον οι δυσμενείς εγγραφές 
εστήριξαν εν όλω ή εν μέρει τη δυσμενή κρίση. 

Αρμόδιο για τη λήψη αποφάσεως διενεργείας ενόρκου 
Διοικητικής Εξετάσεως και διαγραφής δυσμενών εγγρα¬ 
φών είναι το Ανώτατο Συμβούλιο Βασικής Συνθέσεως του 
οικείου Κλάδου. Η απόφαση αυτή εκδίδεται, προκειμένου 
μεν περί αυτεπαγγέλτου Ενόρκου Διοικητικής Εξετάσεως 
εντός έτους από της καταχωρήσεως των εγγραφών, προ¬ 
κειμένου δε περί Ενόρκου Διοικητικής Εξετάσεως που 
διενεργήθηκε μετά από υποβολή αναφοράς παραπόνων, 
εντός έτους από της υποβολής της αναφοράς αυτής. 

2. Οι παράγραφοι 3 και 4 του άρθρου 6 του Β.Δ. 19/70, 
όπως τούτο αντικαταστάθηκε από το άρθρο 2 του Π.Δ. 
456/76, καταργούνται. 

3. Οι παράγραφοι 6 και 7 του άρθρου 6 του Β.Δ. 19/70, 
όπως τούτο αντικαταστάθηκε από το άρθρο 2 του Π.Δ. 
456/76, αριθμούνται με τους αριθμούς 4 και 5 αντιστοί- 
χως. 

Αρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Αμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 25 Ιουνίου 1994 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΕΡΑΣΙΜΟΣ ΑΡΣΕΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 161 
Συνένωση των κοινοτήτων Κρηνίδων, Λυδίας, Πολυστύ- 

λου και Φιλίππων της Επαρχίας και του Νομού Καβάλας 

σε δήμο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 της παρ. 17 του δημοτι¬ 
κού και κοινοτικού κώδικα (Π.Δ. 323/89, Α' 146). 

2. Τις διατάξεις του άρθρου 23 της παρ. 1 του Ν. 1558/ 

1985 «Κυβέρνηση και Κυβερνητικά Όργανα» (Α' 137) σε 
συνδυασμό με τις διατάξεις του άρθρου 4 του Π.Δ. 137/ 

1986 «Συγκρότηση της Γενικής Γραμματείας Δημόσιας 
Τάξης σε Υπουργείο Δημόσιας Τάξης» (Α' 51). 

3. Το Π.Δ. 326/1988 «Προσδιορισμός γεωγραφικών πε¬ 
ριοχών (ενοτήτων) Νομού Καβάλας (Α' 151). 

4. Τις αποφάσεις 1/1994, 1/1994, 1/1994 και 3/1994 
των κοινοτικών συμβουλίων Κρηνίδων, Λυδίας, Πολυστύ- 
λου και Φιλίππων της Επαρχίας και του Νομού Καβάλας. 

5. Τις διατάξεις του άρθρου 27 του Ν. 2081/1992 «Ρύθ¬ 
μιση του θεσμού των Επιμελητηρίων κ.λπ.» (Α' 154), με το 
οποίο προστέθηκε άρθρο 29Α' στο Ν. 1558/1985. 

6. Το γεγονός, ότι από τις διατάξεις του διατάγματος 
αυτού προκαλείται δαπάνη σε βάρος του κρατικού προϋ¬ 
πολογισμού, το ύψος της οποίας δεν δύναται να προσδιο- 
ρισθεί. 


8. Την 178/1994 γνωμοδότηση του Συμβουλίου της 
Επικράτειας, με πρόταση του Υπουργού Εσωτερικών, 
αποφασίζουμε: 

Άρθρο μόνο 

* Οι κοινότητες Κρηνίδων, Λυδίας, Πολυστύλου και Φι¬ 
λίππων της Επαρχίας και του Νομού Καβάλας, συνενώνο¬ 
νται και αποτελούν δήμο με το όνομα δήμος «Φιλίππων» 
και έδρα το συνοικισμό «Κρηνίδες, αι» της τέως κοινότη¬ 
τας Κρηνίδων. 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 20 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

Α. ΤΣΟΧΑΤΖΟΠΟΥΛΟΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 162 
Ένωση κοινότητας Καλυβακίων με το δήμο Παλαμά της 
Επαρχίας και του Νομού Καρδίτσας σε δήμο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 4, 8, 9 και 276 του δημοτικού και κοινο¬ 
τικού κώδικα (Π.Δ. 323/89, Α' 146). 

β. Του άρθρου 23 παρ. 1 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137) σε συνδυασμό με 
τις διατάξεις του άρθρου 4 του Π.Δ. 137/1986 «Συγκρό¬ 
τηση της Γενικής Γραμματείας Δημόσιας Τάξης σε 
Υπουργείο Δημόσιας Τάξης» (Α' 51). 

2. Την από 15.6.1993 αίτηση των εκλογέων κατοίκων 
της κοινότητας Καλυβακίων και την 157/22.7.1993 από¬ 
φαση του δημοτικού συμβουλίου Παλαμά. 

3. Την από 28.1.1994 γνώμη του άρθρου 8 του Π.Δ. 
323/1989 της Νομαρχίας Καρδίτσας. 

4. Τις διατάξεις του άρθρου 27 του Ν. 2081/1992 «Ρύθ¬ 
μιση του θεσμού των Επιμελητηρίων κ.λπ.» (Α' 154) με το 
οποίο προστέθηκε άρθρο 29Α' στο Ν. 1558/1985. 

5. Το γεγονός ότι από τις διατάξεις του διατάγματος αυ¬ 
τού προκαλείται δαπάνη σε βάρος του κρατικού προϋπο¬ 
λογισμού, το ύψος της οποίας δεν δύναται να προσδιορι- 
σθεί. 

6. Την 177/1994 γνωμοδότηση του Συμβουλίου της 
Επικράτειας, με πρόταση του Υπουργού Εσωτερικών, 
αποφασίζουμε: 

Άρθρο μόνο 

Η Κοινότητα Καλυβακίων και ο δήμος Παλαμά της Επαρ¬ 
χίας και του Νομού Καρδίτσας ενώνονται και αποτελούν 
δήμο με το όνομα δήμος «Παλαμά» με έδρα το συνοικισμό 
«Παλαμάς ο» του τέως δήμου Παλαμά. 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 20 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

Α. ΤΣΟΧΑΤΖΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 163 
Ίδρυση Κοινοβιακής Γυναικείας Ιερός Μονής με την επω¬ 
νυμία «Ιερά Μονή Ζωοδόχου Πηγής Γόλας Λακεδαίμο- 
νος» της Ιερός Μητροπόλεως Μοναμβασίας και Σπάρ¬ 
της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 
«περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/1977 τ.Α'). 

2. Το άρθρο 29Α του 1558/1985 (ΦΕΚ Α' 137) όπως 
προσετέθη με το άρθρ. 27 του Ν. 2081/1992 (Α' 154). 

3. Τη σύμφωνη γνώμη του Σεβασμιωτάτου Μητροπολί¬ 
του Μονεμβασίας και Σπάρτης, που περιλαμβάνεται στο 
υπ’ αριθμ. 86/46/25.2.94 έγγραφό του. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος που δόθηκε στη συνεδρία της 5.4.1994 
και αναφέρεται στο υπ’ αριθμ. 818/358/6.4.1994 έγ¬ 
γραφο. 

5. Το γεγονός ςτι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Την 186/1994 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Ιδρύεται Κοινοβιακή Γυναικεία Μονή με την επωνυμία 
«Ιερά Μονή Ζωοδόχου Πηγής Γόλας Λακεδαίμονος» της 
Ιεράς Μητροπόλεως Μοναμβασίας και Σπάρτης. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 25 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Δ. ΦΑΤΟΥΡΟΣ 

-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 164 
Ίδρυση Ενορίας του Ιερού Ενοριακού Ναού «Κοιμήσεως 
της Θεοτόκου» στην περιοχή Γεωργικών του Δήμου Ν. 
Αλικαρνασσού Ηρακλείου, της Ιεράς Αρχιεπισκοπής 
Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του Ν. 590/77 
«περί Καταστατικού Χάρτου της Εκκλησίας της Ελλάδος» 
(Α' 146/77), σε συνδυασμό με τα άρθρα 2 και 3 του 8/79 
Κανονισμού της Ιεράς Συνόδου της Εκκλησίας της Ελλά¬ 
δος «περί Ναών και Ενοριών» (Α' 1/80). 

2. Τις διατάξεις του άρθρου 54 του Ν. 4149/1961 «περί 
Καταστατικού Νόμου της εν Κρήτη Ορθοδόξου Εκκλη¬ 
σίας» (Α' 41). 

3. Το άρθρο 29Α του Ν. 1558/1985 όπως προσετέθη 
με το άρθρο 27 του Ν. 2081/1992 (Α' 154). 

4. Τη σύμφωνη γνώμη του Μητροπολιτικού Συμβουλίου 


της Ιεράς Αρχιεπισκοπής Κρήτης, που περιλαμβάνεται 
στην υπ' αριθμ. 91/94 απόφασή του. 

5. Την υπ’ αριθμ. 509/1993 γνωμοδότηση του Δημοτι¬ 
κού Συμβουλίου Ν. Αλικαρνασσού. 

6. Το υπ’ αριθμ. Α1 /136α/94 έγγραφο του Υπουργείου 
Εθνικής Παιδείας και θρησκευμάτων από το οποίο προκύ¬ 
πτει η μη πρόκληση δαπάνης από την έκδοση του παρό¬ 
ντος διατάγματος εις βάρος του Κρατικού Προϋπολογι¬ 
σμού. 

7. Την 147/1994 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ενοριακού Ναού «Κοιμήσεως 
της Θεοτόκου» στην περιοχή Γεωργικών του Δήμου Ν. 
Αλικαρνασσού Ηρακλείου, της Ιεράς Αρχιεπισκοπής Κρή- 
της. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 25 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Δ. ΦΑΤΟΥΡΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 165 
Μετατροπή κενής θέσης Ειδικού Διοικητικού - Τεχνικού 
Προσωπικού (Ε.Δ.Τ.Π.) του Τμήματος Γεωπονίας της 
Σχολής Γεωτεχνικών Επιστημών του Αριστοτελείου 
Πανεπιστημίου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 11 παρ. 2 και 50 παρ. 1 και 6 του Ν. 
1268/82 Για τη δομή και λειτουργία των Ανωτάτων Εκπαι¬ 
δευτικών Ιδρυμάτων (Α' 87), όπως το πρώτο αυτό άρθρο 
επανήλθε σε ισχύ με το άρθρο 1 παρ. 1 (β) του Ν. 2188/94 
(ΑΊ8). 

β) Του άρθρου 70 παρ. 12 του Ν. 1566/85 «Δομή και 
λειτουργία της Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις» (Α' 167). 

2. Του άρθρου 29Α του Ν. 1558/85 όπως αυτό προσε¬ 
τέθη με το άρθρο 27 του Ν. 2081/92 (Α' 154). 

3. Της απόφασης Η/11086/4.11.93 «Αρμοδιότητες 
Υφυπουργών ΥΠ.Ε.Π.Θ. (Β' 842). 

4. Τη γνώμη του Πρυτανικού Συμβουλίου του Αριστοτε- 
λε'ιου Πανεπιστημίου Θεσσαλονίκης (συνεδρίαση 605/ 
6.12.1993). 

5. Το έγγραφο Β1/907/27.12.1993 του Υπουργείου 
Εθνικής Παιδείας και θρησκευμάτων με το οποίο ζητή¬ 
θηκε να διατυπώσει τη γνώμη του το Συμβούλιο Ανώτατης 
Παιδείας και ότι έχει παρέλθει άπρακτη η προθεσμία που 
ορίζουν οι διατάξεις του άρθρου 50 παρ. 3 του Ν. 1268/ 
82. 

6. Το γεγονός ότι από τις διατάξεις του παρόντος δια¬ 
τάγματος προκαλείται ετησίως δαπάνη ύψους 92.861, η 
οποία θα βαρύνει τον προϋπολογισμό του Υπουργείου 
Εθνικής Παιδείας και θρησκευμάτων. 

Γία το οικονομικό έτος 1994 η δαπάνη αυτή θα καλυ¬ 
φθεί από τον Φορέα 19-310 και Κ.Α.Ε. 0211, στον οποίο 
όμως βεβαιώνεται από την αρμόδια Διεύθυνση Οικονομι¬ 
κών Υπηρεσιών του ΥΠ.Ε.Π.Θ. υπάρχει σχετική πρό¬ 
βλεψη. 

7. Την 184/1994 γνωμοδότηση του Συμβουλίου της 
Επικράτειας, με πρόταση της Υφυπουργού Εθνικής Παι¬ 
δείας και θρησκευμάτων, αποφασίζουμε: 

Αρθρο μόνο 

Κατάργηση - Ίδρυση μιας (1) θέσης Ε.Δ.Τ.Π. 

Μία (1) κενή θέση Ε.Δ.Τ.Π. ΑΡ κατηγορίας του Τμήμα¬ 
τος Γεωπονίας της Σχολής Γεωτεχνικών Επιστημών του 
Αριστοτελείου Πανεπιστημίου Θεσσαλονίκης καταργείται 
και αντ’ αυτής ιδρύεται μία (1) θέση ΑΤ Κατηγορίας. 

Στην Υφυπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 25 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΕΛΕΝΗ ΣΤΕΦΑΝΟΥ 
-*- 

(7) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 166 
Παράταση χρόνου παραχώρησης της Ιαματικής Πηγής 
Σουβάλας στην Κοινότητα Βαθέος Αιγίνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του Α.Ν. 1565/50 «περί συστάσεως Ελ¬ 
ληνικού Οργανισμού Τουρισμού» όπως κυρώθηκε, τροπο¬ 
ποιήθηκε και συμπληρώθηκε από το Ν. 1624/51. 

β. Τις διατάξεις του άρθρου 1 του Ν. 2188/20 «περί Ια¬ 
ματικών Πηγών». 

γ. Τις διατάξεις του άρθρου 2 του Ν. 4086/60 περί τρο- 
ποποιήσεως και συμπληρώσεως διατάξεων τινών περί Ια¬ 
ματικών Πηγών. 

δ. Το 7-21 /8/20 άρθρο 6 Β.Δ. περί διακηρύξεως ως Ια¬ 
ματικής Πηγής τοπικής σημασίας της πηγής που βρίσκεται 
στην παραλία Σουβάλας που ανήκε στην Κοινότητα Βα¬ 
θέος Αιγίνης. 

ε. Το Β.Δ. που δημοσιεύθηκε στο ΦΕΚ 84/Α/2.6.1958 
περί παραχωρήσεως της Ι.Π. Σουβάλας στο Δήμο Αίγινας 
για 24 χρόνια δηλαδή έως 30.11.81. 

στ. Το Π.Δ. που δημοσιεύθηκε στο ΦΕΚ 113/Α/23.5.70 
περί παραχωρήσεως της εκμετάλλευσης της Ι.Π. Σουβά¬ 
λας στην Κοινότητα Βαθέος για 25 χρόνια δηλαδή από 
1.6.65 έως 31.5.90 ύστερα από ανάκληση του προηγού¬ 
μενου (ε). 

ζ. Το 1852/27.12.89 (Α.Π. ΕΟΤ 1521/10.1.90) έγ¬ 
γραφο της Κοινότητας Βαθέος Αίγινας με το οποίο ζητά 
την παράταση του χρόνου παραχώρησης της Ι.Π. Σουβά¬ 
λας σ’ αυτήν. 

η. Το 5657/18.3.92 έγγραφο της Νομαρχίας Πειραιά με 
το οποίο εκφράζει τη σύμφωνη γνώμη της για την παραχώ¬ 
ρηση της Ι.Π. Σουβάλας στην Κοινότητα Βαθέος Αιγίνης. 

θ. Την 638/7.10.92 απόφαση του Δ.Σ. του ΕΟΤ όπου 
αποφασίστηκε η παραχώρηση της Ι.Π. Σουβάλας στην 
Κοινότητα Βαθέος Αιγίνης για δέκα πέντε (15) χρόνια από 


τη λήξη της προηγούμενης παραχώρησης δηλαδή από 
1.6.1990 έως 1.6.2005. 

ι. Το Π.Δ. με αριθμό 459/15.11.93 (ΦΕΚ 193/Α/ 

15.11.93) περί ανασύστασης του Υπουργείου Τουρισμού 
και καθορισμού αρμοδιοτήτων του. 

ια. Το Π.Δ. με αριθμό 460/22.11.93 (ΦΕΚ 197/Α/ 

22.11.93) περί διορισμού Υπουργού και Υφυπουργών με 
πρόταση του Υπουργού Τουρισμού, αποφασίζουμε: 

Αρθρο 1 

Παραχωρείται η εκμετάλλευση της τοπικής σημασίας 
Ιαματικής Πηγής Σουβάλας στην Κοινότητα Βαθέος Αιγί- 
νης για δέκα πέντε (15) χρόνια από τη λήξη της προηγού¬ 
μενης παραχώρησης δηλαδή από 1.6.1990 έως 1.6.2005 
και με τους παρακάτω όρους οι οποίοι τίθενται περιορι¬ 
στικά ως κατώτατο όριο των κατασκευασθησομένων έρ¬ 
γων, τα οποία αναφέρονται στις υποχρεώσεις της Κοινό¬ 
τητας σε περίπτωση εκμετάλλευσης της πηγής με αυτεπι- 
στία ή του αναδειχθησομένου μισθωτού σε περίπτωση 
εκμίσθωσης της Εκμετάλλευσης. 

α. Ανακαίνιση του υπάρχοντος λουτρικού καταστήματος 
και όλων των βοηθητικών χώρων (ιατρείο, αίθουσα αναμο¬ 
νής και ανάπαυσης, ταμείο, τηλεφωνείο κ.λπ.). 

β. Όλα τα έργα που θα κατασκευασθούν και ο ακίνητος 
εξοπλισμός τους μετά τη λήξη ή τη με οποιοδήποτε τρόπο 
λύσης της μίσθωσης παραμένουν σε όφελος της ιαματι¬ 
κής πηγής (ΕΟΤ), της Κοινότητας Βαθέος ή του τυχόν 
αναδόχου Εκμετάλλευσης μη δικαιουμένων οποιοσδή¬ 
ποτε αποζημίωσης. 

γ. Η περιοχή γύρω από την ιαματική πηγή η οποία σύμ¬ 
φωνα με το νόμο 4844/30 ανήκει στην ιδιοκτησία του 
ΕΟΤ πρέπει να οριοσημανθεί και να περιφραχθεί βάσει 
των σχετικών σχεδίων της Κοινότητας Βαθέος, αφού 
προηγούμενα εγκριθούν από τον ΕΟΤ. Τοπογραφικό και 
χωροταξικό διάγραμμα της περιοχής αυτής πρέπει να υπο¬ 
βληθεί στον ΕΟΤ. 

δ. Σε περίπτωση που θα χρειαστεί για την πραγματοποί¬ 
ηση έργων χώρος επιπλέον, η Κοινότητα Βαθέος ή ο τυχόν 
ανάδοχος εκμετάλλευσης υποχρεούνται στην καταβολή 
του τιμήματος της έκτασης γύρω από την ιαματική πηγή 
που απαιτείται για την αξιοποίησή της, για να περιέλθει 
αυτή (η έκταση) στην κυριότητα του ΕΟΤ είτε με απαλλο¬ 
τρίωση είτε με αγορά. 

Η θέση και το μέγεθος αυτής της έκτασης που απαιτεί¬ 
ται και θα είναι ανάλογη προς τα έργα αξιοποίησης, να 
εγκριθούν προηγούμενα από τον ΕΟΤ. 

Απαλλοτρίωση θα γίνει μόνο στην περίπτωση που ο χώ¬ 
ρος γύρω από την ιαματική πηγή - ιδιοκτησίας ΕΟΤ - δεν 
θα επαρκεί. 

ε. Εκμίσθωση της ιαματικής πηγής από την Κοινότητα 
σε ανάδοχο θα πραγματοποιηθεί σύμφωνα με τους κανο¬ 
νισμούς που ισχύουν στον κάθε Οργανισμό Τοπικής Αυτο¬ 
διοίκησης. 

στ. Οι όροι της εκμίσθωσης θα συνταχθούν από την Κοι¬ 
νότητα ή από το οικείο Νομαρχιακό Ταμείο και θα εγκρι- 
θούν από τον ΕΟΤ. Το μίσθωμα που θα καταβάλλεται από 
τον τυχόν ανάδοχο θ’ αποτελεί έσοδο της Κοινότητας Βα¬ 
θέος. 

ζ. Προθεσμία έναρξης εκτέλεσης των έργων αξιοποίη¬ 
σης της Ιαματικής Πηγής ορίζεται η τριετία από τη δημο¬ 
σίευση του Προεδρικού Διατάγματος που θα εκδοθεί. 

η. Σε περίπτωση που περάσει η τριετία και δεν αρχίσουν 
τα έργα θα ανακληθεί η παραχώρηση. 

θ. Γ ια την ανέγερση οποιουδήποτε κτιρίου υποχρεούται 
η Κοινότητα Βαθέος ή ο τυχόν ανάδοχος εκμετάλλευσης 
να ζητήσει την έγκριση των οικείων σχεδίων και μελετών 
από τον ΕΟΤ, καθώς επίσης και να γνωρίσει στον ΕΟΤ την 

εκτέλεση κάθε έργου για την παραλαβή αυτού από επι¬ 
τροπή η οποία θα συσταθεί από τον ΕΟΤ γι’ αυτό το λόγο. 

ι. Η Κοινότητα Βαθέος και ο ανάδοχος που τυχόν θ' ανα- 
δειχθεί αναλαμβάνει την υποχρέωση της εφαρμογής των 
διατάξεων του Κανονισμού λειτουργίας Ιαματικών Πηγών 
και Λουτροπόλεων και ειδικά αυτών που αναφέρονται στη 
διάθεση των εισιτηρίων λούσης και δελτίων αδείας υδρο¬ 
θεραπείας σύμφωνα με την με αριθμ. 523510/5.6.72 
(ΦΕΚ 503/Β/19.7.72) Κοινή Απόφαση των Υπουργών 
Εσωτερικών, Αναπλ. Υπουργού Εθνικής Οικονομίας και 
Οικονομικών, ως και των λοιπών Νόμων και Κανονισμών 
όπως ισχύουν σήμερα ή θα ισχύσουν στο μέλλον. 

ια. Η Κοινότητα Βαθέος (και ο τυχόν ανάδοχος εκμετάλ¬ 
λευσης σε συνεργασία μεταξύ τους) αναλαμβάνουν την 
υποχρέωση να εισπράττουν μαζί με το βασικό λουτρικό δι¬ 
καίωμα του εισιτηρίου λούσης και τις υπέρ τρίτων κρατή¬ 
σεις. 

ιβ. Κατά τα λοιπά ισχύουν οι Ειδικοί Νόμοι προστασίας 
εκμεταλλεύσεως κ.λπ. των ιαματικών πηγών της Κοινότη¬ 
τας Βαθέος η οποία αναλαμβάνει την υποχρέωση προστα¬ 
σίας της περιοχής που ανήκει στον ΕΟΤ κατά κάθε κατα¬ 
πατητή και διεκδίκηση με δικές της δαπάνες και χωρίς την 
ανάμειξη του ΕΟΤ, κάθε καταπάτησης, ή απόπειρας κα¬ 
θώς και την ευθύνη προς τον ΕΟΤ για κάθε έστω και από 
ελαφρά απώλεια βλάβη ή μείωση ή απώλεια δικαιωμά¬ 
των. 

Στον επί του Υπουργείου Τουρισμού Υπουργό αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 


Αθήνα, 25 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΤΟΥΡΙΣΜΟΥ 

ΔΙΟΝΥΣΙΟΣ ΛΙΒΑΝΟΣ 
-♦- 

( 8 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 167 
Ανάκληση του Π.Δ. 273/4.4.79 (ΦΕΚ 78/Α/79) Προεδρι¬ 
κού Διατάγματος περί παραχωρήσεως της εκμεταλ¬ 
λεύσεως της Ιαματικής Πηγής Στάχτης Πόριαρη στην 
Κοινότητα Στρανώμης Ναυπακτίας και παραχώρηση 
της εν λόγω πηγής στο Δήμο Πυλλήνης Ναυπακτίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του Α.Ν. 1565/50 «περί συστάσεως Ελ¬ 
ληνικού Οργανισμού Τουρισμού» όπως κυρώθηκε, τροπο¬ 
ποιήθηκε και συμπληρώθηκε από το Ν. 1624/51. 

β. Τις διατάξεις του άρθρου 1 του Ν. 2188/20 «περί Ια¬ 
ματικών Πηγών». 

γ. Τις διατάξεις του άρθρου 2 του Ν. 4086/60 περί τρο- 
ποποιήσεως και συμπληρώσεως διατάξεων τινών περί Ια¬ 
ματικών Πηγών. 

δ. Το 273/4.4.79 (ΦΕΚ 78/Α/79) Π.Δ. περί εγκρίσεως 
παρατάσεως χρόνου εκμετάλλευσης της Ιαματικής Πηγής 
Στάχτης Πόριαρη στην Κοινότητα Στρανώμης για 25 χρό¬ 
νια (από 30.11.78 έως 30.11.2003)». 

ε. Το 373/14.5.92 έγγραφο της Κοινότητας Στρανώμης 
όπου ζητά την παραχώρηση της Ιαματικής Πηγής στο νεο¬ 
σύστατο Δήμο Πυλλήνης τον οποίο απετέλεσαν με τη συν- 
νένωσή τους οι Κοινότητες Σιμού - Ποκίστα - Μηλιά - Δορ- 
βιτσά - Στράνωμα με έδρα το Συνοικισμό Σιμού (Προε¬ 
δρικό Διάταγμα αρ. 588/1989). 

στ. Το 20674/17.7.92 έγγραφο της Νομαρχίας Αιτωλο¬ 


ακαρνανίας όπου δίδεται σύμφωνη γνώμη για την παραχώ¬ 
ρηση της πηγής στο Δήμο Πυλλήνης. 

ζ. Το Π.Δ. αριθμ. 459/15.11.93 περί ανασύστασης του 
Υπουργείου Τουρισμού (ΦΕΚ 193/Α/15.11.93) και καθο¬ 
ρισμού των αρμοδιοτήτων του. 

η. Το αριθμ. 460/22.11.93 (ΦΕΚ 197/Α/22.11.93) περί 
διορισμού Υπουργού και Υφυπουργών. 

θ. Τηνυπ’ αριθ. 91/96/4/10.2.93 απόφαση του Διοικη¬ 
τικού Συμβουλίου ΕΟΤ όπου εγκρίνεται η άρση του Π.Δ. 
273/4.4.79 (ΦΕΚ 78/Α/79) περί παραχωρήσεως της Ι.Π. 
Στάχτης Πόριαρη στην Κοινότητα Στρανώμης και προτεί- 
νεται η παραχώρηση της εκμετάλλευσης της πιο πάνω πη¬ 
γής στο Δήμο Πυλλήνης και με τους όρους της εισήγησης 
μεαρ. 21/25.1.93, με πρόταση του Υπουργού Τουρισμού, 
αποφασίζουμε: 

Αρθρο 1 

Ανακαλείται το 273/4.4.79 (ΦΕΚ 78/Α/79) Προεδρικό 
Διάταγμα περί εγκρίσεως παρατάσεως χρόνου παραχώρη¬ 
σης της εκμετάλλευσης της Ι.Π. Στάχτης Πόριαρη στην 
Κοινότητα Στρανώμης Ναυπακτίας του Νομού Αιτωλοκαρ- 
νανίας (από 30.11.1978 έως 30.11.2003). 

Αρθρο 2 

Παραχωρείται η εκμετάλλευση της Ιαματικής Πηγής 
Στάχτης Πόριαρη στο νεοσύστατο Δήμο Πυλλήνης για ει- 
κοσιπέντε (25) χρόνια από τη δημοσίευση του σχετικού 
Προεδρικού Διατάγματος στο φύλλο Εφημερίδας της Κυ- 
βερνήσεως και με τους παρακάτω όρους οι οποίοι τίθενται 
περιοριστικά ως κατώτατο όριο των κατασκευασθησομέ- 
νων έργων τα οποία αναφέρονται στις υποχρεώσεις της 
Κοινότητας σε περίπτωση εκμετάλλευσης της Ιαματικής 
Πηγής με αυτεπιστασία ή του αναδειχθησόμενου μισθω¬ 
τού σε περίπτωση εκμίσθωσης της εκμεταλλεύσεως. 

1. Κατασκευή λουτρικού καταστήματος τουλάχιστον εί¬ 
κοσι (20) λουτροθαλάμων με τους βοηθητικούς χώρους 
των για ταμείο, τηλεφωνείο, ιατρείο, αίθουσα αναμονής 
και ανάπαυσης καθώς και αριθμό αναγκαίων χώρων υγιει¬ 
νής λουσμένων και προσωπικού χωριστά με δυνατότητα 
επέκτασης. 

2. Κατασκευή ξενοδοχείου Γ' τάξης εκατό (100) τουλά¬ 
χιστον κλινών με δυνατότητα επέκτασης. 

3. Ανακαίνιση του εστιατορίου. 

4. Κατεδάφιση του παλαιού κτίσματος πίσω από το 
εστιατόριο και κατάλληλη διαμόρφωση του περιβάλλοντος 
χώρου συμφώνως προς τας υποδείξεις του ΕΟΤ. 

5. Κατασκευή δρόμου προς τα λουτρά. 

6. Η περιοχή γύρω από την Ιαματική Πηγή η οποία σύμ¬ 
φωνα με το νόμο 4844/1930 ανήκει στην ιδιοκτησία του 
ΕΟΤ να οριοσημανθεί και να περιφραχθεί βάσει των σχετι¬ 
κών σχεδίων του Δήμου Πυλλήνης αφού προηγούμενα 
εγκριθούν από τον ΕΟΤ. 

Τοπογραφικό και χωροταξικό διάγραμμα της περιοχής 
αυτής να υποβληθεί στον ΕΟΤ μερίμνη του Δήμου Πυλλή¬ 
νης. 

7. Ο Δήμος Πυλλήνης ή ο τυχόν ανάδοχος εκμετάλλευ¬ 
σης υποχρεούνται στην καταβολλή του τιμήματος της 
έκτασης γύρω από την Ιαματική Πηγή που απαιτείται για 
την αξιοποίησή της, για να περιέλθει αυτή (η έκταση) στην 
κυριότητα του ΕΟΤ είτε με απαλλοτρίωση είτε με αγορά. 
Η θέση και το μέγεθος αυτής της έκτασης που απαιτείται 
και θα είναι ανάλογη προς τα έργα αξιοποίησης θα εγκρι- 
θούν προηγούμενα από τον ΕΟΤ. Απαλλοτρίωση θα γίνει 
μόνο στην περίπτωση που ο χώρος γύρω από την ιαματική 
πηγή, ιδιοκτησίας ΕΟΤ, δεν θα επαρκεί. 

8. Η εκμίσθωση της Ιαματικής Πηγής από τον Δήμο Πυλ¬ 
λήνης σε ανάδοχο θα πραγματοποιηθεί σύμφωνα με τον 
Κώδικα Δήμων και Κοινοτήτων. 

9. Ο Δήμος Πυλλήνης ή ο τυχόν ανάδοχος εκμετάλλευ¬ 
σης μποχρεούνται στη συντήρηση και βελτίωση του υφι¬ 
σταμένου υδροθεραπευτηρίου και των λοιπών κτιρίων - 
χώρων της Μονάδας. 

10. Όλα τα έργα που θα εκτελεσθούν από το Δήμο 
Πυλλήνης ή τον ανάδοχο που θα αναδειχθεί, οι εγκατα¬ 
στάσεις και ο εξοπλισμός θα ανήκουν από την έναρξη της 
κατασκευής ή εγκαταστάσεως αυτών, εις την κυριότητα 
του ΕΟΤ, του Δήμου Πυλλήνης ή του αναδόχου περιορισ¬ 
μένων εις την χρήσιν αυτών, μετά δε την λήξιν η καθ' οιον- 
δήποτε τρόπον λύση της μίσθωσης θα περιέλθουν και εις 
την κατοχή του ΕΟΤ 

11. Το υπό του αναδόχου καταβαλλόμενο μίσθωμα θα 
αποτελεί έσοδο του Δήμου Πυλλήνης. 

12. Προθεσμία έναρξης της εκτελέσεως των έργων 
αξιοποίησης των Ιαματικών Πηγών ορίζεται η πενταετία 
από τη δημοσίευση του Π.Δ. 

Προθεσμία αποπεράτωσης των έργων αυτών ορίζεται η 
πενταετία από την έναρξη εκτέλεσης των έργων σε περί¬ 
πτωση μη έγκαιρης εκπλήρωσης των υποχρεώσεων αυτών 
εκ μέρους της Κοινότητας ανακαλείται αυτοδικαίως η ως 
άνω παραχώρηση. 

13. Για την ανέγερση οποιουδήποτε κτιρίου ο Δήμος 
Πυλλήνης ή ο ανάδοχος εκμετάλλευσης υποχρεούται να 
ζητήση την υπό του ΕΟΤ έγκριση των σχεδίων και μελε¬ 
τών. 

14. Η παραλαβή των εκτελεσθησομένων έργων θα γίνει 
από επιτροπή του ΕΟΤ. Ο Δήμος Πυλλήνης υποχρεούται 
να ενημερώση έγκαιρα τον ΕΟΤ για την περάτωση όποιου 
έργου για τη σύσταση της Επιτροπής. 

15. Ο Δήμος Πυλλήνης και ο τυχόν ανάδοχος εκμετάλ¬ 
λευσης αναλαμβάνουν την υποχρέωση της εφαρμογής 
των διατάξεων του Κανονισμού λειτουργίας υδροθερα¬ 
πευτηρίων Ιαματικών Πηγών και Λουτροπόλεων και την 
διάθεση των εισιτηρίων λούσεως και δελτίων αδείας 
υδροθεραπείας συμφώνως την υπ’ αριθ. 523510/ 
5.6.1972 (ΦΕΚ 503/Β/19.7.1972) Κοινή Απόφαση των 
Υπουργών Εσωτερικών, Αναπλ. Υπουργού Εθνικής Οικο¬ 
νομίας και Οικονομικών ως και των λοιπών ισχυόντων ή 
μελλόντων να ισχύσουν Νόμων ή Κανονισμών. 

16. Ο Δήμος Πυλλήνης και ο τυχόν ανάδοχος εκμεταλ- 
λεύσεως σε συνεργασία μεταξύ τους, αναλαμβάνουν την 
υποχρέωση της εισπράξεως του μαζί με το βασικό λου- 
τρικό δικαίωμα του εισιτηρίου λούσεως και τις υπέρ τρίτων 
κρατήσεις. 

17. Κατά τα λοιπά ισχύουν οι ειδικοί Νόμοι προστασίας 
εκμεταλλεύσεως κ.λπ. των Ιαματικών Πηγών, της Ι.Π. Στά¬ 
χτης Πόριαρη του Δήμου Πυλλήνης, ο οποίος υποχρεούται 
για την προστασία της περιοχής που ανήκει στον ΕΟΤ, 
κατά παντός καταπατητού και τη διεκδίκηση με δικές του 
δαπάνες και χωρίς την ανάμιξη του ΕΟΤ, σε περίπτωση 
οποιοσδήποτε καταπάτησης ή απόπειρας, θα φέρουν δε 
ακέραια την ευθύνη έναντι του ΕΟΤ για κάθε έστω και από 
ελαφρά αμέλεια βλάβη, μείωση ή απώλεια δικαιωμάτων. 

18. Στον επί του Υπουργείου Τουρισμού Υπουργό ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 25 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΤΟΥΡΙΣΜΟΥ 

ΔΙΟΝΥΣΙΟΣ ΛΙΒΑΝΟΣ 


Α ΠΟΦΑΣΕΙ Σ 

Ο) 

Πράξη Διοικητή αριθ. 2315/28.6.1994 
(Άρθρο 1 του Ν. 1266/82) 

Καταβολή τόκων στις υποχρεωτικές καταθέσεις των τρα¬ 
πεζών στην Τράπεζα της Ελλάδος. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις», 
β) Την Π.Δ./ΤΕ 1959/25.7.1991, όπως ισχύει, 
γ) τις τρέχουσες νομισματοπιστωτικές συνθήκες, απο¬ 
φάσισε: 

Να τροποποιήσει την παράγραφο 1 της ΠΔ/ΤΕ 1959/ 
25.7.1991, όπως ισχύει και να καθορίσει ότι, για το χρο¬ 
νικό διάστημα από 1 Ιανουάριου 1994 μέχρι 30 Ιουνίου 
1994, το άτοκο τμήμα της υποχρεωτικής κατάθεσης των 
τραπεζών στην Τράπεζα της Ελλάδος καθίσταται έντοκο, 
προς επιτόκιο 9% ετησίως. 

κατά τα λοιπά η ΠΔ/ΤΕ 1959/25.7.1991, όπως ισχύει, 
παραμένει αμετάβλητη. 

Από τις διατάξεις της παρούσας Πράξης δεν προκύπτει 
δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 

-♦- 

( 10 ) 

Πράξη Διοικητή αριθ. 2316/28.6.1994 
(Άρθρο 1 του Ν. 1266/82) 

Μεταβολή του καθεστώτος που διέπει την υποχρέωση 
των εμπορικών τραπεζών για επενδύσεις σε έντοκα 
γραμμάτια του Δημοσίου, ομολογίες κρατικών δανείων 
οικονομικής αναπτύξεως και δημοσίων επιχειρήσεων. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Τις ΠΔ/ΤΕ 1717/22.3.1990 και 2187/24.3.1993, 
όπως ισχύουν. 

γ) Τις διατάξεις του άρθρου 104Α της Συνθήκης για την 
Ευρωπαϊκή Ένωση που αφορούν στην προνομιακή πρό¬ 
σβαση των Δημοσίων Αρχών στα χρηματοπιστωτικά ιδρύ¬ 
ματα, αποφάσισε: 

Να καταργήσει τις ΠΔ/ΤΕ 1717/22.3.1990 και 2187/ 
24.3.1993, όπως ισχύουν. 

Από την κοινοποίηση της παρούσας αποδεσμεύονται 
τυχόν υφιστάμενες τοποθετήσεις των εμπορικών τραπε¬ 
ζών προς κάλυψη της υποχρέωσης για επενδύσεις σε 
έντοκα γραμμάτια του Δημοσίου, ομολογίες κρατικών δα¬ 
νείων οικονομικής αναπτύξεως και δημοσίων επιχειρή¬ 
σεων. 

Από την παρούσα Πράξη δεν προκύπτει δαπάνη σε βά¬ 
ρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 

( 11 ) 

Πράξη Διοικητή αριθ. 2317/28.6.1994 
( Αρθρο 1 του Ν. 1266/82) 

Εφαρμογή από τα πιστωτικά ιδρύματα που λειτουργούν 
στην Ελλάδα της απόφ. 917/94 του Συμβουλίου Ασφα¬ 
λείας του Οργανισμού Ηνωμένων Εθνών σχετικά με την 
επιβολή περαιτέρω κυρώσεων κατά της Αϊτής. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

2. Την ΠΔ/ΤΕ 2276/16.12.1993 σχετικά με την εφαρ¬ 
μογή από τα πιστωτικά ιδρύματα που λειτουργούν στην 
Ελλάδα των αποφάσεων 841 /93 και 873/93 του Συμβου¬ 
λίου Ασφαλείας του Οργανισμού Ηνωμένων Εθνών σχε¬ 
τικά με την επιβολή κυρώσεων κατά της Αϊτής. 

γ) Την 917/5.5.1994 νεότερη απόφαση του Συμβου¬ 
λίου Ασφαλείας του Οργανισμού Ηνωμένων Εθνών σχε¬ 
τικά με την επιβολή περαιτέρω κυρώσεων κατά της Αϊτής, 
αποφάσισε: 

Να τροποποιήσει και να συμπληρώσει την ΠΔ/ΤΕ 2276/ 
16.12.1993 ως ακολούθως: 

1. Δεν επιτρέπεται στα πιστωτικά ιδρύματα που λει¬ 
τουργούν στην Ελλάδα να διαθέτουν κεφάλαια και να διε¬ 
νεργούν τις ακόλουθες πληρωμές: 

α) Πληρωμές σε δικαιούχους στην Αϊτή ή σε φυσικά και 
νομικά πρόσωπα στην Ελλάδα ή το εξωτερικό, οι οποίες 
αφορούν την πώληση κάθε είδους προϊόντων και εμπο¬ 
ρευμάτων, προέλευσης Αϊτής και εξαγομένων από την εν 
λόγω χώρα μετά τις 21.5.1994, καθώς και την παροχή 
υπηρεσιών σχετικών με την προώθηση των ως άνω πωλή- 
σεων. 

β) Πληρωμές σε φυσικά και νομικά πρόσωπα στην Ελ¬ 
λάδα ή το εξωτερικό οι οποίες αφορούν την πώληση ή 
προμήθεια στην Αϊτή κάθε είδους προϊόντων και εμπορευ¬ 
μάτων προέλευσης Ελλάδος ή άλλης χώρας, πέραν των 
αναφερομένων στην παράγρ. 2 της ΠΔ/ΤΕ 2276/ 
16.12.1993, εφόσον εξάγονται μετά τις 21.5.1994 κα¬ 
θώς και την παροχή υπηρεσιών σχετικών με την προώθηση 
των ως άνω πωλήσεων ή προμηθειών. 

Από τις απαγορεύσεις των εδαφίων 1 α και β εξαιρού¬ 
νται. εφόσον υπάρχει προηγούμενη έγκριση της Τράπε¬ 
ζας της Ελλάδος, οι πληρωμές που αναφέρονται στην 
παρ. 3 της παρούσας Πράξης. 

γ) Πληρωμές προς: (ί) την Κυβέρνηση και τις ντε φάκτο 
αρχές στην Αϊτή, (ϋ) φυσικά ή νομικά πρόσωπα όπου και 
εάν είναι εγκατεστημένα ή λειτουργούν που εξαρτώνται ή 
ελέγχονται από τους ανωτέρω και (ϋί) τα αναφερόμενα 
στην παρ. 4 της απόφασης 917/94 του Συμβουλίου Ασφα¬ 
λείας του Οργανισμού Ηνωμένων Εθνών, πρόσωπα. 

δ) Πληρωμές προς ικανοποίηση απαιτήσεων των αρχών 
της Αϊτής ή οποιουδήποτε φυσικού ή νομικού προσώπου 
στην Αϊτή, ή κάθε προσώπου που διεκδικεί την πληρωμή 
μέσω ή προς όφελος οποιουδήποτε τέτοιου φυσικού ή νο¬ 
μικού προσώπου, οι οποίες αφορούν εγγυήσεις καλής 
εκτέλεσης, χρηματικές εγγυήσεις, αποζημιώσεις ή υπο¬ 
χρεώσεις που έχουν εκδοθεί, παραχωρηθεί ή αναληφθεί 
σε σχέση με την εκτέλεση οποιοσδήποτε σύμβασης ή συ¬ 
ναλλαγής εφόσον η υλοποίηση αυτής της σύμβασης ή συ¬ 
ναλλαγής επηρεάζεται από τα μέτρα που επιβλήθηκαν 
από ή σε εκτέλεση των αποφάσεων του Συμβουλίου 
Ασφαλείας του Οργανισμού Ηνωμένων Εθνών για την 
Αϊτή. 

2. Δεν επιτρέπεται η χρησιμοποίηση κεφαλαίων που εί¬ 


ναι κατατεθειμένα ή θα κατατεθούν σε πιστωτικά ιδρύ¬ 
ματα που λειτουργούν στην Ελλάδα εφόσον ανήκουν, 
πέρα των αναφερομένων στην παρ. 3 της ΠΔ/ΤΕ 2276/ 
93, στα αναφερόμενα στην παρ. 4 της απόφασης 917/94 
του Συμβουλίου Ασφαλείας του Οργανισμού Ηνωμένων 
Εθνών, πρόσωπα. 

Η χρησιμοποίηση των ως άνω κεφαλαίων καθώς και των 
κεφαλαίων που αναφέρονται στην παρ. 3 της ΠΔ/ΤΕ 
2276/93 επιτρέπεται στις περιπτώσεις που προβλέπονται 
στην εν λόγω παράγραφο καθώς και στις περιπτώσεις της 
παρ. 3 της παρούσας Πράξης. 

3. Εξουσιοδοτείται η καθ’ ύλη αρμόδια Διεύθυνση της 
Τράπεζας της Ελλάδος για την παροχή, μετά από έλεγχο 
των σχετικών συναλλαγών, εγκρίσεων διενέργειας των 
ακόλουθων πληρωμών: 

α) πληρωμών που αφορούν σε εισαγωγές στην Αϊτή 
προμηθειών για ιατρικούς σκοπούς και τροφίμων καθώς 
και στην εισαγωγή και εξαγωγή από την Αϊτή δημοσιογρα¬ 
φικού εξοπλισμού και πληροφοριακού υλικού (βιβλίων 
κ.λπ.), β) πληρωμών που αφορούν σε εισαγωγές στην Αϊτή 
προϊόντων και εμπορευμάτων (συμπεριλαμβανομένου πε¬ 
τρελαίου και προϊόντων του) για ανθρωπιστικούς σκοπούς 
εφόσον οι εισαγωγές αυτές έχουν επιτραπεί βάσει ειδι¬ 
κής, κατά περίπτωση, αδείας της Επιτροπής που προβλέ- 
πεται στην απόφαση 841/93 (παρ. 10) του Συμβουλίου 
Ασφαλείας του Οργανισμού Ηνωμένων Εθνών και γ) οποι- 
ωνδήποτε άλλων πληρωμών στα πλαίσια ειδικών εγκρί¬ 
σεων που έχουν παρασχεθεί από την αρμόδια ως άνω Επι¬ 
τροπή του Οργανισμού Ηνωμένων Εθνών, σύμφωνα με 
την παρ. 3 της απόφασης 873/93 του Συμβουλίου Ασφα¬ 
λείας του Οργανισμού Ηνωμένων Εθνών. 

Κατά τα λοιπά η ΠΔ/ΤΕ 2276/16.12.1993 παραμένει 
αμετάβλητη. 

Η Πράξη αυτή ισχύει από την ημερομηνία κοινοποιή- 
σεώς της. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 

-♦- 

( 12 ) 

Πράξη Διοικητή αριθ. 2318/28.6.1994 
( Αρθρο 1 του Ν. 1266/82) 

Εφαρμογή από τα πιστωτικά ιδρύματα που λειτουργούν 
στην Ελλάδα της απόφ. 864/93 του Συμβουλίου Ασφα¬ 
λείας του Οργανισμού Ηνωμένων Εθνών σχετικά με την 
επιβολή κυρώσεων κατά της Οργάνωσης ΙΙΝΙΤΑ της 
Ανγκόλα. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Το Φ. 1800/34/ΑΣ 2165/17.5.1994 (ΑΠ 12505) έγ¬ 
γραφο του Υπορυγείου Εξωτερικών με το οποίο διαβιβά¬ 
σθηκε η 864/93 απόφαση του Συμβουλίου Ασφαλείας του 
Οργανισμού Ηνωμένων Εθνών σχετικά με την επιβολή κυ¬ 
ρώσεων κατά της Οργάνωσης ΙΙΝΙΤΑ της Ανγκόλα. 

γ) Τον Κανονισμό (ΕΟΚ) 2967/93 του Συμβουλίου της 
Ευρωπαϊκής Ένωσης με τον οποίο απαγορεύεται η προ¬ 
μήθεια ορισμένων προϊόντων στην ΙΙΝΙΤΑ, αποφάσισε τα 
ακόλουθα: 

Δεν επιτρέπεται στα πιστωτικά ιδρύματα που λειτουρ¬ 
γούν στην Ελλάδα να διαθέτουν κεφάλαια και να διενερ¬ 
γούν πληρωμές σε φυσικά και νομικά πρόσωπα στην Ελ¬ 
λάδα ή το εξωτερικό οι οποίες αφορούν: 

ά) Την πώληση ή προμήθεια στην Ανγκόλα πετρελαίου 
και προϊόντων του, των οποίων η εισαγωγή στο έδαφος 
της Ανγκόλα δεν έχει πραγματοποιηθεί μέσω των συγκε¬ 
κριμένων σημείων εισόδου που αναφέρονται στο Παράρ¬ 
τημα II του Κανονισμού (ΕΟΚ) 2967/93 του Συμβουλίου 
της Ευρωπαϊκής Ένωσης. 

β) Την παροχή υπηρεσιών που έχουν ως αντικείμενο την 
προώθηση των ως άνω πωλήσεων ή προμηθειών. 

Η Πράξη αυτή ισχύει από την ημερομηνία κοινοποίησής 
της. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 

-♦- 

(13) 

Πράξη Διοικητή αριθ. 2319/29.6.1994 
( Αρθρο 1 του Ν. 1266/82) 

Υπολογισμός στην υποχρέωση των τραπεζών για τη χρη¬ 
ματοδότηση της βιοτεχνίας και των χορηγήσεων εξ’ 
ιδίων διαθεσίμων. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Τις ΠΔ/ΤΕ 1959/25.7.1991, 1990/11.10.1991 και 
2310/6.6.1994, όπως ισχύουν, 


γ) Τις τρέχουσες νομισματοπιστωτικές συνθήκες, απο¬ 
φάσισε: 

Να τροποποιήσει την ΠΔ/ΤΕ 2310/6.6.1994 και να κα¬ 
θορίσει ότι, μέχρι 29.7.1994, επιτρέπεται ο συνυπολογι- 
σμός στην υποχρέωση των τραπεζών για τη χρηματοδό¬ 
τηση της βιοτεχνίας και των χρηματοδοτήσεων από ίδια 
διαθέσιμα μέχρι του ύψους, των κατά τράπεζα αποδοθέ- 
ντων, με βάση την προαναφερόμενη Πράξη, ποσών. 

Από τις διατάξεις της Πράξης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 

-—♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στα Π.Δ/130/1994 και 131/1994 που δημοσιεύτηκαν 
στο ΦΕΚ Α792/16.6.1994 γίνονται οι παρακάτω διορθώ¬ 
σεις σφαλμάτων: 

1. Στο Π.Δ/γμα 130/1994 «Σύσταση Ειδικής Υπηρεσίας 
Δημοσίων Έργων για την μελέτη και κατασκευή των έρ¬ 
γων της Εγνατίας οδού (ΕΥΔΕ ΕΓΝΑΤΙΑΣ ΟΔΟΥ)». 

α) Διαγράφεται το πρώτο εδάφιο της παρ. 1 το οποίο τυ¬ 
πώθηκε δύο φορές. 

β) Στο άρθρο 2 εδάφιο α' στον πέμπτο στίχο διορθώνε¬ 
ται η λέξη «μελτών» στο ορθό «μελετών». 

2. Στο Π.Δ/γμα 131 /1994 «Σύσταση Ειδικής Υπηρεσίας 
Δημοσίων Έργων για τη μελέτη και κατασκευή των έργων 
Εκτροπής Αχελώου και Εγγειοβελτιωτικών Έργων θεσ- 
σαλικής Πεδιάδας (ΕΥΔΕ Αχελώου). 

Η αρίθμηση της παραγράφου 3 του άρθρου 3 διορθώνε¬ 
ται στο ορθό παρ. 2. 

(Από το ΥΠΕΧΩΔΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




